Poliisin tutkinnassa on paraikaa noin kahden kilon kokaiinijuttu. Ainetta epäillään levitetyn Tampereen seudulle ja muualle Pirkanmaalle tammikuusta 2017 alkaen. Kokaiinikauppaa on käyty muun muassa ravintoloissa.

Lehterä epäiltynä huumausainerikoksesta

(artikkeli jatkuu alla)

(artikkeli jatkuu alla)

Poliisi ei ota kantaa epäiltyjen nimiin, koska esitutkinta on kesken.

Ohjelman tietojen mukaan poliisi teki kokaiinijuttuun liittyen kiinniottoja Lehterän Näsijärven rannalla sijaitsevalla mökkikiinteistöllä kesän aikana. Lehterä ei ollut tuolloin kiinniotettujen joukossa.

Seitsemän yhä vangittuna

Jutussa on edelleen vangittuna seitsemän henkilöä. Poliisin mukaan tutkinta todennäköisesti vielä laajenee.

Vangittuna olevia epäillään törkeistä huumausainerikoksista, ammattimaisesta kätkemisrikoksesta ja rahanpesusta. Vangittujen joukossa on muun muassa kiinteistönvälittäjä ja vapaapainin SM-mitalisti.

Poliisi on takavarikoinut tutkinnan yhteydessä omaisuutta, kuten kultaa ja koruja, yhteensä noin 650 000 euron arvosta.

Poliisin mukaan kokaiinin lähtömaa Euroopassa on Hollanti. Ainetta on kaupattu ja myyty 120-170 euron grammahintaan.

(artikkeli jatkuu alla)

(artikkeli jatkuu alla)

Poliisin mukaan kokaiinin käyttäjät ovat olleet tavallisia työssäkäyviä ihmisiä ja niin sanottua pintaliitoporukkaa, joilla on enemmän rahaa käyttää kallista ainetta.

Syyttäjä päättää, nostaako hän syytteitä Lehterää tai muita epäiltyjä vastaan. Jos syytteitä tulee, tuomioista päättää aikanaan tuomioistuin.